شەفەق نیوز/ بەرزەوبوین
نرخ ئارد وە ئاست ٥٠٪ هیشت شمارەی نانەیلە لە ٨ داوەزیەنە شەش نان بایی ١٠٠٠ دینار،
لە نانەواخانەیل شار سلێمانی، تا ن ڤڵاتەی قەیران نان بەێد، و هەڵبەتە وەخراوی چوودە
بان خەڵکەگە.
ساڵح حەمە رەش
خاوەن دوکان ئارد فرووشتن لە بازاڕەیل سلێمانی ئەرا ئاژانس شەفەق نیوز ئویشێد: نرخ
یەک تەن لە ئارد تورکی و ئیرانی و رووسی گرانەو لوبەو. رەسیە ٥٠ دۆلار، لەوەر بەرزەوبوین
نرخ بۆرسەی گەنم جهانی، و هەمیش باجەیل گومرگی ک زیایەو بوین، و دیاری کرد ک ئەوسا
یەک تەن ئارد تورکی وە ٤٣٠ دۆلار سەنیایمن، و ئیسە رەسیە  ٥0٠ دۆلار.
و دیاری کرد ک
ئارد خوەمانی خاس نییە و خاس نێکریەێدە نان، و خاسیش نێهەڕنەی، ئەراوە ناچاریمن پشت
وە ئارد بازرگانی و هاوردە بوسیمن.
وتیش؛ نرخ ئارد
خوەمانی پلە یکەم ک لە دیالە وکەرکوک بەرهەم کریەێد، ئەوەیش نرخ فەردەگەی لە ٢٢ هەزار
دینار ئەرا ٣٠ هەزار دینار گرانەو بوی، و داوا لە حکومەت کرد پاڵپشتی ئارد ناوخۆیی
لە هەرێم بکەێد وە دروسکردن بارەسیاوەیل نوویگ ک لەلایەن وەزارەت بازرگانی پشتگیری
کریاگە.
لەلای خوەییش،
نەوزاد ئەمین خاوەن دوکان نانەوایبە، ئەرا ئاژانس شەفەق نیوز وت: ناچار بویمن نرخ تانەگە
بەرزەو بکەیمن لەوەر گرانی ئارد بازرگانی لە ٨ نان ئەرا٦ نان وە هەزار دینار، و دیاری
کرد ک چەن جاریگ خاوەن نانەواخانەیل داوا لە حکومەت خۆجێیی کردن وەلی بیخود.
وتیش؛ ئیمە نێخوازیمن
زوور باریمنە بان هاووڵاتی، چوینکە خوەی هەر هالە تەنگی ئابووری، باوجی چە بکەیمن ک
چارەیگ وەدەسمان نییە لەسای بیدونگی حگومەت.
لەلای خوەییش،
کاوە ئازاد یەکیگە لە هاووڵاتییەیلە ک لە گرانی نانەگە بیزارە، وت؛نێزانم چە بویشم،
رەسیمنە گرانی نانەگە کەخوەی تەنیا چارەیگە ئەرا نەدارەیل، و ئەرا ئاژانس شەفەق نیوز
وتیش؛ هەمیشە مەردمەگە باج شکستهاوردن حکومەتیەیلەەن، و ئیمە بویمنە قوربانی ئی شکستە.
